钦定古今图书集成/明伦汇编/闺媛典/第276卷 > 皇清九 > 张心诚继妻李氏
## 钦定古今图书集成/明伦汇编/闺媛典/第276卷 > 皇清九 > 张心诚继妻李氏

按《万泉县志》：“李氏，张心诚继室。年未十五归诚事继姑，恪执妇道，备尝辛苦。舅母王氏老寡无归，李氏奉养二十七年，如事翁姑，殁为营葬。先是诚前妻杜氏亡，遗一子三岁；再娶贾氏又亡，遗一子方数月。三娶李氏，生四子共六子。诚死时，李氏年三十四，家无长物，值岁大荒，六子嗷嗷，名虽同胞，实出三母，各怀异” 心，乖戾时作。氏均视无偏，教以孝悌。既长，各安其业，兄弟翕然同爨。三十馀年，氏年八十七卒。